På grund af vejret har vi lokket Fede Finn og resten af bandet Fede Finn og Funny Boyz til at spille i Nordjyllands Mediecenter i tørvejr. Det ligger på Søparken 2 lige ved siden af TV2/Nord. Koncerten med Fede Finn og Funny Boyz starter som planlagt klokken halv otte. Fra klokken 18.30 vil der dog være opvarmning med TV2/Nords Mogens Jørgensen og Per Jensen, så kom i god tid og deltag i musikfesten i Aabybro. For dem, der selv vil regulere lydstyrken på Fede Finn og Funny Boyz eller hente kaffe, når de vil, sender TV2/Nord direkte fra koncerten i vores udsendelse 19.30.

Referat:
Fede Finn og Funny Boyz spiller i aften i Nordjyllands Mediecenter.